बुजुर्गों के लिए एप में नए फीचर
राजधानी पुलिस ने सीनियर सिटीजन्स की मदद के लिए सिटीजन कॉप एप को स्मार्ट बनाया है। पुलिस की मंशा है कि अकेले रह रहे सीनियर सिटीजन एप के हेल्प मी (एसओएस) आॅप्शन में ऐसे चार मोबाइल नंबर सेव करें जो इमरजेंसी के समय मदद के लिए हाजिर हो सकेें। उपस्थित हो सकें। इसकी मदद से सीनियर सिटीजन अपने परिचित पुलिस अफसर आैर नजदीकी रिश्तेदार को एक ही मैसेज से बुला सकेंगे। सिटीजन कॉप एप को हाल ही में अपडेट भी किया गया है। इस संबंध में अतिरिक्त पुलिस अधीक्षक शैलेंद्र सिंह चौहान ने बताया कि सिटीजन कॉप बच्चों और सीनियर सिटीजन के लिए काफी उपयोगी है। सिटीजन कॉप के आप्शन हेल्प मी (एसओएस) आैर लक्ष्मण रेखा पूरी तरह जीपीएस सिस्टम पर आधारित है।
कॉल पुलिस
इस ऑप्शन में आईजी, डीआईजी, एसपी, एएसपी, थाना प्रभारी समेत सभी आवश्यक मोबाइल नंबर कॉल पुलिस पर अपलोड किए हुए हैं।
कॉल एडमिनिस्ट्रेशन पर शहर के प्रशासनिक अधिकारियों के मोबाइल नंबर भी अपलोड किए गए हैं।
ई-लक्ष्मण रेखा
बच्चों व बुजुर्ग लोगों के लिए उपयोगी है। ओपन करने पर गूगल मैप खुलता है।
इसमें उन-उन स्थानों को टच करके एक गोला बनाना है जिसके बाहर आपको नहीं जाना है।
इस गोले (लक्ष्मण रेखा) की सीमा से बाहर होते ही एसओएस हेल्प मी के नंबरों पर मैसेज चला जाएगा ।
बुजुर्ग या बच्चे रास्ता भटकगए हैं और ई-लक्ष्मण रेखा से बाहर हो गए हैं तो आपके मोबाइल पर हेल्प मी का मैसेज लोकेशन के साथ आ जाएगा।
हेल्प मी (एसओएस)
ओपन करने पर जो पेज आता है उसमें आपको ऐसे 4 मोबाइल नंबर की एंट्री करना है जो इमरजेंसी में आपकी मदद के लिए पहुंच सकें।
ये नंबर पुलिस, परिजन, दोस्त के हो सकते हैं। नंबरों की एंट्री करने के बाद बाॅक्स में हेल्प मी का मैसेज टाइप करके उसे सेव करें।
इमरजेंसी के समय जब आप उसे क्लिक करेंगे तो मदद का मैसेज आपकी लोकेशन के साथ उन मोबाइल नंबरों पर पहुंच जाएगा जिनकी एंट्री की गई है।
इन ऑप्शन में जाने पर तुरंत मिलेगी हेल्प
सिटीजन कॉप
mag_Deva hin_Deva mai_Deva hin_Deva hin_Deva mai_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva kas_Deva